**INFORMÁCIE A PRÍSTUP K OSOBNÝM ÚDAJOM V SÚVISLOSTI S MONITOROVANÍM PRIESTORU (KAMEROVÝ SYSTÉM)**

Od 25. mája 2018 je účinné Nariadenie Európskeho parlamentu a Rady (EÚ) z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**GDPR**“). Spolu s GDPR nadobudol účinnosť aj zákon č. 18/2018 Z. z. o ochrane osobných údajov (ďalej len „**Zákon**“).

V súlade s čl. 13 GDPR a § 20 Zákona by sme vám radi poskytli podrobné informácie o tom, prečo a na aké účely Vaše osobné údaje spracovávame, o právach, ktoré v súvislosti s ich spracovaním máte. V nasledujúcich bodoch Vám poskytneme informácie o spracovaní Vašich osobných údajov.

**Identifikačné a kontaktné údaje prevádzkovateľa:**

Názov: Slovenská poľnohospodárska a potravinárska komora

Sídlo: Záhradnícka 21, Bratislava 811 07

IČO: 31826253

e-mail: sekretariat@sppk.sk

1. **Účel spracúvania:** monitorovanie priestorov kamerovým systémom na ochranu nehnuteľností, hnuteľných vecí a práv, ktoré tvoria majetok prevádzkovateľa.
2. **Právny základ:** čl. 6 ods. 1 písm. f) Nariadenia EÚ (GDPR) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“) - oprávnený záujem prevádzkovateľa na ochrane majetku.
3. **Kategórie dotknutých osôb:** zamestnanci, návštevníci budovy, iné fyzické osoby nachádzajúce sa v monitorovanom priestore.
4. **Kategórie zhromažďovaných osobných údajov:** bežné osobné údaje (§ 2 zákona, čl. 4 bod 1 Nariadenia).
5. **Príjemcovia alebo kategórie príjemcov:** Ing. Ján Zámečník, IČO: 11890118, DIČ: 1020181426. Osobné údaje môžu byť postúpené subjektom verejnej správy a štátnym orgánom v zmysle osobitných predpisov, napr. Úradu na ochranu osobných údajov SR a tretím stranám, ktoré sú zapojené do prebiehajúcich alebo potenciálnych súdnych, trestných alebo správnych konaní, alebo takým tretím stranám, ktoré nám pomáhajú presadzovať alebo brániť zákonné práva.
6. **Odovzdávanie osobných údajov do tretej krajiny alebo medzinárodnej organizácii:** prenos osobných údajov sa neuskutočňuje.
7. **Doba uchovávania osobných údajov:** 14 dní.
8. **Práva dotknutej osoby**: dotknutá osoba má právo požadovať od prevádzkovateľa prístup k osobným údajom týkajúcim sa dotknutej osoby a práva na ich opravu alebo vymazanie alebo obmedzenie spracúvania, alebo práva namietať proti spracúvaniu, ako aj práva na prenosnosť údajov. Dotknutá osoba má právo podať návrh na začatie konania podľa § 100 a nasl. Zákona.
9. **Odvolanie súhlasu**: v tomto prípade nespracúvame Vaše osobné údaje na základe súhlasu, ale na základe oprávneného záujmu prevádzkovateľa.
10. **Automatizované individuálne rozhodovanie vrátane profilovania**: prevádzkovateľ nevykonáva automatizované individuálne rozhodovanie vrátane profilovania podľa § 28 Zákona.